Am wakken nwala yakan deg yixef n teẓri, azenziɣ amesgan yebna ɣef sḍis (06) n yimesgan. Yal sin d tayuga. Yal amsag di tyuga yemgarad d wayeḍ ilmend n twuri-ines di taḥkayt: amsifaḍ/anarmas, amsag/taɣawsa, amallal/amnamer. Bnan yimesgan-agi d azenziɣ ilmend n wassaɣen yellan gar-asen. Azenziɣ amesgan amenzu, yerza Utudert. Deg-s d netta i d amgay d netta i d amsifaḍ n yiman-is imi d netta ara d-inadin ɣef tlelli-is ad tt-id-yerr ɣer tmeṭṭut-is: ad inadi ɣef tɣawsa n berru.